《秋日志感次和佘素思明府 其一》
明代·严而舒

西风瑟瑟晓霜飞，四望郊原落木稀。节序讶同车毂转，遭逢那肯壮心违。

云看五色浓还淡，草过三冬绿渐肥。不用悲秋怀宋玉，暂随鸥鹭与忘机。

作者简介：严而舒，字安性，一字卷庵。顺德人。明思宗崇祯十三年（一六四〇）特赐进士，官富阳知县，一作四川庆符（今属高县）知县。事见清道光《广东通志》卷六九。